Гудаја - Радислав Прпа
Ој Гудајо кратког тока

са речицом од притока

Ниси поток, ниси река

чула си се надалека.

Чула те је околина

од Грахова па до Ливна

омиљена беше свима.

И ако си кратка мала

Овом крају живот дала

и у рату помагала.

Била си нам и отац и мајка

и у рату права партизанка.

Твоји млини, ступе и бучице

то су праве ваљаонице.

Без детерџента и сапуна

чистила је добро она.

Није било ни реклама

На тржиште пробила се сама.

Била си чиста лица 

као права перјаница.

Ој Гудајо тако мала 

за штрајкове ниси знала

једина привреда овог краја.

Радила си ниси стала,

радила си како ваља.

Ој Гудајо бистра водо

Сви одоше, а ти оста сама

Продаће те без тендера нема шале

макар и за мале паре.

Ој Гудајо бистра водо

Ти остајеш, а ја одо'

Сви одоше, а ти оста

нек' те чува гудајска коса.

21.11.2010. 

Банатско Велико Село, Србија